Visjonene mine var så tydelige,
og de var så målrettede. Det var som med rifle approach-markedsføring.
Målet er foran meg, og jeg sikter på blinken.
Og du må være veldig forsiktig med det, for du kan bli så besatt…
…at du begynner å miste alt annet av syne.
Mer elendighet for californiere truffet av kraftkrisen.
Aksjemarkedet falt voldsomt.
Alt som kan gå galt, skjer på samme tid.
Skremmende økonomiske tider.
Da jeg så rotet i California,
så jeg mer og mer for meg meg selv i Sacramento, som guvernør.
Uten å vite hvordan.
Folk sa: "Det er galskap. Folk stiller vanligvis til bystyret,
så borgermester. Du jobber deg oppover."
Jeg sa: "Nei, Ronald Reagan gjorde det." Så det bekymret meg ikke.
I 2002 gikk jeg til Andy Vajna, eieren av Carolco.
"Hva om jeg stiller til guvernørvalget?
Du er rik. Du kjenner rikinger og studiosjefer.
Du må hjelpe meg med å samle inn penger."
Og han sa: "Du er faen meg gal."
Jeg sa: "Hva slags reaksjon er det?"
Han sier: "Husker du da vi pratet om Terminator 3?
Jeg solgte filmen. Vi skal begynne filming i starten av neste år.
Jeg må saksøke deg, for de saksøker meg.
Jeg ville droppet det. Gjør det en annen gang."
Så jeg gikk i stedet for Forslag 49,
som var å fortsette arbeidet med fritidsklubbprogrammer.
Loven for fritidsklubbundervisning og -sikkerhet.
Man må gi det et godt navn, så alle skjønner det.
Det er ikke mer tid til prat. Nå skal det handles.
Jeg er actionhelten i filmene, og jeg vil skape action for barna.
Da fikk jeg smake litt på å drive kampanje for mitt eget prosjekt.
-Arnold Schwarzenegger er her. -Det er flott å være her.
Vi sier "hasta la vista, baby" til problemet.
-Forslag 49, hva stemmer vi? -Ja!
Jeg kommer tilbake.
Tusen takk. Takk.
Arnold Schwarzenegger brukte Hollywood-magi
og lyktes med Forslag 49…
Og så, i 2003, var timingen perfekt.
Det var tilbakekallingsvalg i California, og de så etter en ny leder.
Primærvalget ville bli vanskelig å vinne, men det er ikke primærvalg.
Det er ikke to år på forhånd
hvor folk undersøker bakgrunnen din og graver opp alt.
To måneder med kampanje. Som i Europa. To måneder. Pang.
DEL 3: AMERIKANSK
Livet du kjenner,
alt du tar for gitt…
Det vil ikke vare.
IRAK
Jeg var midt i promoteringen av Terminator 3.
Jeg dro over hele verden. Så jeg dro til Irak.
Jeg spiller Terminator, men dere er ekte terminatorer.
Jeg dro til Japan. Jeg dro til asiatiske land.
Midtøsten, Europa.
Da valget ble kunngjort, var jeg i Mexico.
Det er en "bare i California"-historie.
Delstatens upopulære guvernør, Gray Davis,
plaget av dårlig økonomi og et budsjettunderskudd på $ 38 millioner,
står foran mulig tilbakekalling.
Har du signert kravet?
Det som startet som en liten bevegelse for å tilbakalle Davis,
har blitt en stor kampanje for flere millioner dollar.
Den 7. oktober bestemmer velgerne om Davis må gå og hvem som skal erstatte ham.
Det store spørsmålet er, venter Terminator i kulissene?
HOLDER DEM I UVISSHET
Til da hadde Maria hatet tanken på at jeg skulle stille,
og derfor var jeg usikker.
Jeg ville ikke stille om hun ikke støttet meg 100 %.
Jeg satt i boblebadet og sa:
"Hva tenker du om at jeg stiller til guvernørvalg?"
Hun klikket. Hun var helt…
Jeg følte nesten at hun hyperventilerte, for hun hadde alltid tenkt:
"Jeg har opplevd det med familien."
Fra Dallas i Texas. President Kennedy er død.
-Skutt i et attentat. -Skutt to, tre ganger.
En ukjent angriper skjøt ved Ambassador Hotel.
En veldig følelsesladet reaksjon. Hun gikk gjennom alvorlige traumer.
Han skal avslutte krigen. Under McGovern og Shriver.
Ikke under Nixon.
Senator Edward M. Kennedy kjørte av en smal bro og ut i en dam.
En ung kvinne i bilen druknet.
"Å ha makt er fælt. Du mister privatlivet.
Vi blir trukket ned i sølen."
Så derfor lot jeg den ideen ligge.
Davis kan ha én distraksjon mindre
når Schwarzenegger dukker opp på The Tonight Show neste onsdag,
dagen han forventes å erklære at han ikke stiller til tilbakekallingsvalg.
Det ville ryddet vei for Schwarzeneggers venn,
tidligere borgermester i LA, Richard Riordan.
Dick Riordan stilte til valg som guvernør i 2002.
Om han vil stille igjen, i tilbakekallingsvalget,
støtter jeg ham.
Så jeg var på middag hjemme hos ham.
Gikk en tur på stranden.
Han sier: "Arnold, jeg må være ærlig med deg.
Jeg vil ikke stille. Jeg har ikke den ilden i meg.
Men du bør stille."
Og jeg sa: "Jøss."
Om det finnes en høyere makt,
kunne det ikke blitt presentert til meg på en bedre måte.
Morgenen The Tonight Show skulle gå
la Maria en lapp under baderomsdøren min.
Det sto:
"Om du vil stille, er dette det jeg ville sagt.
Og om du ikke vil stille, ville jeg sagt dette."
Jeg tenkte at Maria for første gang var åpen for tanken.
Det føles fantastisk at jeg kan dra på The Tonight Show
og bare gå for hva enn som kommer ut av munnen min.
La meg spørre om dette.
Det har gått flere uker, og folk har vært frem og tilbake.
Du har brukt lang tid.
Du sa du ville komme hit og fortelle oss hva du har valgt.
Trodde han ikke ville stille.
Jeg følte meg som en hykler, for da han sa han kom,
var det… selv i garderoben.
"Du får se hva du gjør?" Han sier: "Ja." Ok.
Greit. Jeg sa: "Vel, greit."
Tenkte det ville gå fort, og så ville jeg si: "Synd."
Den som svikter folket mest av alle,
er Gray Davis.
Ok.
Han svikter dem voldsomt, og derfor må han tilbakekalles.
Og derfor stiller jeg til guvernørvalg i California.
Jeg tenkte: "Du er verdens største filmstjerne. Hva gjør du?"
SKUESPILLER
Jeg ble sjokkert, det virket som en sprø ting å gjøre.
For meg var det absurd,
det var latterlig. Du vil bli guvernør.
Hva er det du… Kom igjen.
Hvem visste at han forberedte seg til sin største rolle?
Jeg husker jeg tenkte:
SKUESPILLER
"Ja. Han vinner. Han vinner helt sikkert."
Om Arnold stilte, ville det være alvorlig,
for han er ikke en normal person. Han er med i Kennedy-familien.
Å ha alt det som en del av pakken, er en enorm fordel.
Agentene, managerne og studiosjefene som på 70-tallet sa:
"Du klarer det aldri, ikke bli skuespiller",
er de samme som sa: "Er du gal? Du tjener 20-30 millioner dollar per film."
Men jo mer noen sier du ikke kan,
eller at det er umulig, jo mer opprømt blir jeg.
Innen tre-fire timer etter at Arnold sa det på Leno,
satt jeg i stuen til Arnold og Maria…
…og det viste seg at han ikke hadde noen stab, ingen plan.
Ingen folk.
Vi hadde ikke navn eller tema. Vi hadde ingenting.
Vi ringte bokstavelig talt alle vi kjente.
Jeg var allerede i LA.
Dick Riordan, som vurderte å stille, hadde ansatt meg.
Vi skulle spise frokost. Jeg var klar for å lansere kampanjen.
Han sa: "Jeg deltar i Arnolds kampanje. Bli med."
Jeg kjørte til Oak Productions i Venice, og jeg møtte Arnold Schwarzenegger.
Det var så stort, så mye oppmerksomhet.
Nesten en liten presidentkampanje.
DAGER TIL VALG
Arnold var med, og interessen gikk herfra til…
Det ble interessant. "California, nå holder de på igjen…"
Plutselig eksploderte det og ble verdensomspennende.
Hollywood-tøffingen Arnold håper på et nytt mål.
Valget ser ut til å bli like action-fylt som filmene hans.
Og han er gift med JFKs niese.
Gift med en Kennedy.
Han er ikke en gal konservativ.
Få et godt nærbilde.
Hun skriver, så fører du kameralinsen opp og filmer Maria.
Maria hadde en idé om at jeg måtte ha så mye kontakt med folk som mulig.
Hun så i løpet av årene hvor godt jeg trives med folk rundt meg.
For du må ha det gøy.
Det er innstillingen. La oss ha det gøy.
Det handler om moro og arbeid.
De fleste vet ikke det.
De bekymrer seg og de jobber
og de bekymrer seg og de jobber.
Hvor er moroa?
Dette er moro.
Dette er en sekshjuling, så den kjører i snøen og er veldig…
Den er trygg å kjøre,
og den er morsom å kjøre. Det er en leke. Trenger jeg den? Nei.
Men den er som en leke.
Gutter og lekene deres. Vi blir aldri voksne.
Det kan ha vært den beste politikkhistorien på 40 år. Fascinerende.
Det var noe ingen hadde sett før. Jeg kaller det politisk burlesk.
USA MENER CALIFORNIA ER GALE
California står i kø for å stemme.
Det trengs lite for å kvalifisere seg, bare 65 signaturer og 3500 dollar.
Listen inkluderer tidligere skuespiller Gary Coleman fra Diff'rent Strokes.
Mary Carey, pornoskuespilleren.
Og en eks-politimann som vil legalisere ildere som husdyr.
Så er det pornoutgiveren Larry Flynt.
Stem på en pornoselger som bryr seg.
Og skuespiller og reklameplakatdronning Angelyne.
Det er nok Gray og Brown, vi trenger rosa i California.
Kjendiskulten på sitt verste.
Så hvorfor ikke en rik østerriksk kroppsbygger?
TERMINATOR-GUVERNØR
Jeg elsker de folka,
for jeg var allerede en litt rar person.
Kroppsbygger. Skuespiller. Fra Østerrike.
Så hvordan gjør jeg meg selv normal?
Ved at alle andre er rarere.
To, en.
Kandidaturet handler om stor forandring i Sacramento,
og folk har rett til å vite hva det betyr.
Jeg visste at styrken min var å kommunisere og penetrere
ikke bare hjernen, men også hjertet.
Om du vil forandre delstaten, så bli med meg.
La oss ta tilbake California igjen.
-Veldig bra. -Ja?
Ja.
DAGER TIL VALG
Arnold Schwarzenegger kom inn som en mester
og la ikke merke til at et egg landet på den brede skulderen hans.
Media er en bedrift.
Om du har noe som gir klikk og seere, dukker de opp.
Han skylder meg bacon, for du kan ikke spise egg uten bacon.
-Hei, hvordan går det? -Hei, står til?
Gode poeng. Litt humor.
Gray Davis har terminert håpet. Gray Davis har terminert muligheter.
Og nå skal vi terminere ham!
Kort tale.
Noe har gått galt i denne delstaten.
Gir opp publikum. Kast ting.
Videre til neste.
Pratet ikke Mr. Buffett med Wall Street Journal om urettferdigheten i Forslag 13?
Jeg fortalte Warren
at om han nevner Forslag 13 én gang til, må han ta 500 situps.
Han vil aldri prate om det igjen, det garanterer jeg.
Det var tydelig at folk ville tilbakekalle Gray Davis.
Det var tydelig at folk var komfortable med
at han skulle erstattes med en outsider som meg.
Debattenes Super Bowl starter om en time.
Toppkandidater som vil erstatte Davis
i det som kan bli den mest sette politiske debatten i California,
kanskje på grunn av en mann.
Om han snubler, kan han være i stor fare.
Dette er det vi skal gjøre. Vi skal studere politiske saker.
Men… det bør bare være halve oppgaven.
Resten av tiden skal vi bruke på karakterene involvert i debatten.
Jeg gjorde som i kroppsbygging.
Jeg trente, men jeg tenkte også på hvordan jeg kunne avspore dem mentalt.
I California har vi "tre strikes"-systemet.
Du lurer folk to ganger. Tredje gangen er du ferdig.
Den 7. oktober er dere ferdige. Så enkelt er det.
Jeg fikk forfatterne mine til å skrive vitser.
Så når jeg ikke kjente en sak godt, brukte jeg vitser.
En ting til, Arnold.
-Du prater om de tre… -Arnold?
-Ja. Du prater… -La meg si en ting.
Inntektsskatten din har det største smutthullet.
Jeg kunne kjørt Hummeren min gjennom det, så stort er det.
-Få fullføre. -Det er inntektsskatt.
-Ikke utdannelse. -Dette er uhøflig.
Dette er sånn du behandler damer, det vet vi, men ikke nå.
Jeg har en perfekt rolle til deg i Terminator 4.
Sånn er det.
Da Schwarzenegger sa at han stilte til guvernørvalg,
satte staben i LA Times seg i høygir
og så på historier vi hadde hørt i årevis,
men som ingen hadde undersøkt ordentlig.
Vi hadde knappe seks uker på å jobbe med dette,
og vi begynte å prate med kvinner.
Vi fant kvinnene ved å prate med folk i Hollywood,
folk som var kilder, og vi begynte å rapportere.
Vi fikk en telefon fra LA Times. "Vi publiserer artikkelen om noen timer."
"Hva heter anklageren?" "Sier det ikke." "Når skjedde det?" "Et år. Sier det ikke."
DAGER TIL VALGET
Neste morgen skal vi på bussturné
fra San Diego, hele veien opp, og ende opp i Sacramento
med 10 000 folk ved Kongressen.
Arnold Schwarzenegger!
Og så…
En grafisk artikkel på forsiden av dagens Los Angeles Times
beskriver anklagene fra et halvt dusin kvinner.
En av påstandene er at han tok på brystene deres, kom med seksuelle tilnærminger
og prøvde å ta av en kvinnes badedrakt i en heis.
Avisen siterer en kvinne som sa: "Voldtok han meg? Nei.
Ydmyket han meg? Absolutt."
Vi skulle ikke skrive om bare en kvinne.
Vi ville se et oppførselsmønster, og det fant vi,
og det foregikk i flere tiår.
BLI MED ARNOLD
Da første artikkel ble publisert, ble folk veldig sinte på oss.
Folk anklaget oss umiddelbart for å holde på artikkelen
frem til fem dager før valget.
Den ble publisert 2. oktober, det var tiden det tok.
Når du går inn i politikken, går de etter anseelsen din,
alt du står for.
Og i morges har de begynt med ødeleggelsene.
Ja, absolutt. La meg si dere noe.
Mye av det dere ser i artiklene, er ikke sant.
Men samtidig må jeg si, som jeg alltid gjør,
at der det er røyk, er det ild.
Det er sant. Så jeg vil si til dere at ja,
jeg har tidvis oppført meg dårlig.
Ja, det er sant at jeg var bøllete på filmsett
og at jeg har gjort ugreie ting jeg trodde var gøyale,
men som jeg nå innser at var fornærmende.
Og til de jeg har fornærmet,
vil jeg si at jeg er veldig lei meg for det, og jeg beklager.
for det er ikke dette jeg prøver å gjøre.
Dette er sprøtt. Du vet at de prøver å ødelegge deg.
De prøver å ødelegge karakteren din og alt du står for.
Du kan høre på negativiteten
og folk som aldri har møtt ham, eller har møtt ham i fem sekunder for 30 år siden,
eller så kan du høre på meg.
Jeg anbefaler å høre på meg.
Dagen det ble publisert, brøt helvete løs.
Innboksen min ble oversvømt. Folk ringte oss med tips.
Vi fikk så mange tips at vi måtte sette flere reportere på saken.
Morgenens artikkel rapporterer at flere kvinner har kommet med anklager,
og antallet er nå 15.
Jeg beklager,
og jeg unnskylder til alle jeg har fornærmet.
Dagene gikk, og pipen fikk en annen låt.
Han pratet med andre intervjuere og trakk det tilbake.
Mye av dette er fabrikkert. Jeg har aldri klådd på noen.
Å dra opp skjørt og gni på bryster, det er ikke meg.
-Nekter du for alle historiene? -Nei, ikke alle.
Reaksjonen i starten… Jeg ble litt defensiv.
Vi kan ikke ha en guvernør som klår på kvinner og prøver å nekte for det.
I dag kan jeg se på det og si
at det ikke har noe å si
hvilken æra det er.
Om det er Muscle Beach-æraen, eller for 40 år siden,
eller i dag. Det var galt.
Det var pisspreik. Glem alle unnskyldningene, det var galt.
Ting skjer. Folk er unge og gjør ting.
Bryr oss ikke. Vi trenger lederskap.
-Skal du stemme på ham? -Ja, absolutt.
Jeg ble overrasket over at det ikke hadde større effekt på valget.
Jeg trodde flere ville bli fornærmet.
Jeg tror ikke angrep på karakteren hans kunne fungert.
Meningsmålingene overbeviste meg om
at historien vår ikke ville stoppe ham,
men heller gi ham et løft.
DAGER TIL VALGET
TA CA TILBAKE
BLI MED ARNOLD
Takk, Sacramento!
Det er en ny guvernør i byen!
Han heter Arnold Schwarzenegger!
Da Schwarzenegger gikk på scenen, ga noen ham en kost.
Vi er her, mine damer og herrer, for å rydde opp. Vi er her for å rydde opp!
Meningsmålingene sier tilbakekallingen gjennomføres
og at Schwarzenegger vinner,
og det ble korrekt forutsett at historiene om tidligere oppførsel
ikke vil ha særlig effekt.
DAGER TIL VALGET
-God morgen. -God morgen.
-Bare putt den i urnen. -Ok, sånn.
STEMMESEDLER
-Det er i Guds hender. -Guds hender.
Avgjørelsen er opp til Gud.
Vi har jobbet hardt og virkelig drevet kampanje.
Meningsmålingen er avsluttet,
og CBS News anslår at når stemmene er inne og talt,
vil republikaneren Arnold Schwarzenegger bli den som overtar for Davis.
I tankene har du vunnet,
men alt dette er fortsatt fjernt.
Men så, da det ble virkelig,
var det så mektig. Jeg hadde tårer i øynene.
Jeg vil aldri glemme det øyeblikket. Det var så utrolig.
Jeg husker gleden da de annonserte at jeg var Mr. Universe.
Stående applaus i London.
Da jeg fikk statsborgerskap.
Da Katherine ble født, den første babyen.
Alle de øyeblikkene husker jeg, men dette
var så dypt, så stort.
Det var som om… Det var så overveldende.
Ja.
Tusen takk. Takk. Og Gud velsigne dere alle. Takk.
Disse menneskene
stolte på deg og sa: "Ja, vi vil du skal lede oss."
Jøss.
Du vet, bilder sier mer enn tusen ord, ikke sant?
Det er som om det sier:
"Selv om Arnold var guvernør,
prøvde han aldri å bli en sellout eller gjøre sånne ting
som politikere vanligvis gjør."
Ingen politikere har alligatorboots og sprader på den måten.
Jeg skjulte ikke de kubanske sigarene mine heller.
Jeg røyker så folk vet at det er den jeg er.
Da jeg stilte til guvernørvalg, var det mye jeg ikke visste.
Men én ting visste jeg,
og det var at jeg skulle tjene folket i California,
og ikke bare mitt eget parti. Jeg skulle ikke være en partifanatiker.
Jeg skulle være en offentlig tjenestemann og tjene folket. Det visste jeg.
Kroppsbyggeren og skuespilleren har startet på en tredje fase i karrieren.
Han sverges inn som Californias 38. guvernør.
Syv hundre mediefolk, 7500 gjester,
noen tusen flere uten billetter, og Vanessa Williams som en del av programmet.
Dette blir en tilvenningssak.
Nå ber jeg deg plassere venstre hånd på denne historiske familiebibelen.
Hev høyre hånd og gjenta embetseden.
Og så må du skifte gir.
En del av deg må bli borte,
for du representerer ikke Arnold mer,
du representerer 40 millioner mennesker.
Jeg er ydmyk, jeg er rørt, og jeg er ubeskrivelig beæret
over å være guvernøren deres.
Du blir tatt i ed, og du står der som en valp.
Du vet…
Så glad.
Når jeg tenker på rollene jeg har spilt i filmer…
Julius, faktisk, er den karakteren jeg egentlig er.
Julius er karakteren i Twins.
Han er en uskyldig fyr med en hjerne som en svamp.
Men han måtte fortsatt lære, og han hadde et åpent sinn.
Guvernør!
Jeg gikk inn på kontoret,
og jeg satt der og følte meg litt bortkommen.
Sminke, takk. Nei.
Hvordan funker dette?
Hvordan setter vi i gang?
Hva gjør jeg på kontoret?
Sitter og venter på at de kommer med en sak eller et forslag?
Derfor besøkte jeg Kongressbygningen,
speakerens og president pro tems kontor,
og vi satte oss ned og skravlet.
Arnold var velsignet med mangel på kunnskap…
BORGERMESTER
…om hvordan andre gjorde det.
Han gjorde det sånn det måtte gjøres,
uten politisk bagasje.
Hallo, alle sammen.
Under kampanjen brukte jeg alt jeg kunne.
Filmkarrieren, at jeg er gift med en demokrat,
for å vise at jeg er på deres side.
Dette er Twins 2. Se på dette.
Twins 2.
Derfor bestemte jeg at da jeg ble guvernør,
skulle jeg ha et røyketelt.
Og det handlet ikke om røyking. Det var en sosial møteplass.
Vi var svært flinke til å få tak i lovgivere,
demokrater og republikanere, og jeg satt utenfor teltet og skravlet.
Dette var fremmede.
-Står til? -Sigar?
-Godt å se deg. -Senator?
Blir du med denne gangen?
Røyketeltet er ikke et telt. Teltet er en scene.
Alle i kontorene over, og hans kontor, så hvem som var i teltet.
"Hvorfor prater ikke jeg med ham i teltet? Jeg må ha en plan for å komme meg dit."
Det er urovekkende, for folk som møtte ham, så de ble overvåket.
Han er komfortabel med å bli overvåket.
Det er strategisk.
En del av det imaget,
i tillegg til at han er trivelig, er at han er Arnold Schwarzenegger.
Han er verdens mest berømte fyr, og han vet det.
-Veldig fint. -Ja.
Pokker meg perfekt.
Eiendomsskatt for statlige programmer som du bare kunne…
Det var utrolig å sitte der, noen ganger fra ni om morgenen,
og ha ett møte etter det neste
hvor du lærer om ting du ikke engang hadde tenkt på.
Da dagen var over, sa jeg til kona: "Alt det jeg har lært i dag…
Intet universitet i verden kan lære deg om de sakene."
Å vedta lover…
Men hvordan gjør du denne politikken til virkelighet?
Ville det ikke være best å gi det til folket?
Når du føler du ikke lykkes med lovgiverne
og har en sterk personlighet som meg, kan du bruke det som et våpen.
Du må prate direkte med folk.
Vi gikk ut og samlet underskrifter.
-Takk. Nettopp. -Gjør det som det var.
Hver gang vi hadde 100 000 underskrifter,
la jeg dem på pulten til til det demokratiske senatet pro tem.
Denne initiativstrategien er en veldig gammel strategi i California.
Politikere bruker ofte prosessen for å få gjennom lovverk.
Han gjorde det på en hittil ukjent skala.
Jeg reiser rundt i delstaten
og forteller folk at dette er rett tidspunkt å involvere seg på.
Det skapte betingelsene for å få til avtaler.
Lovgiverne begynte med meningsmålinger
og så at det faktisk ville gå gjennom,
og derfor ble de sittende ved forhandlingsbordet,
og vi fikk en flott avtale.
LØFTE GITT. LØFTE HOLDT REFORMASJON AV YRKESSKADEERSTATNING
Mange trodde republikaneren ville tryne, at den politiske neofytten
ikke ville klare å takle de enorme problemene i California.
Velgerne følger ham på grunn av den han er.
Jeg er republikaner, og jeg vil jobbe med demokrater.
Jeg ville de skulle vite:
"Jeg vil ikke utnytte dere,
bortsett fra det vi er enige om å utnytte hverandre på."
Bare en dårlig vinner er bedre enn en dårlig taper.
Jeg er en dårlig taper. Du var mot forslaget.
Noen ganger gjør du avtaler under bordet,
og så angriper dere hverandre foran pressen, så velgerne blir fornøyde.
Det holder for McClintock, mannen som sier hva han mener når han taper.
Dårlig vinner, god taper.
Det er bare pisspreik.
Litt Schmäh her, litt pisspreik der. Slik og sånn.
Men sånn er politikken.
Vi tenkte: "Vi har formularet."
Han hadde som oftest rett. Alle tar feil en gang iblant.
Gi meg verktøy så vi kan forbedre det ødelagte systemet.
Tusen takk, jeg kommer tilbake.
Utålmodigheten begynte å jobbe mot ham,
og folk begynte å bli lei av at han alltid var på.
Ingen ga ham avtaler. Nå ville de slå ham.
Jeg endrer ikke reformene mine fordi noen sykepleiere
eller lærere protesterer.
Schwarzenegger må gå!
Munnen min har vært en av mine største ressurser.
Jeg håper at de som vil selge seg til spesialinteressene,
de jentemennene oppe i Sacramento…
Men samtidig er den en av mine største byrder.
Hvorfor skal jeg ringe ham?
Er du gal?
"Hei, dette er jentegutt-drittsekken. Står til?"
Velgerne avviste alt han foreslo.
SCHWARZENEGGER MISLYKKES
God ettermiddag, alle sammen.
Jeg var sammen med ham før han måtte møte Kongressens pressekorps
og Californias innbyggere etter tapet.
Jeg spurte: "Hva føler du?" Han sa: "Jeg burde hørt på Maria."
Jeg opererer med en annen innstilling enn de fleste andre,
og det er at jeg er veldig kraftfull og utålmodig.
Som guvernør, eller en hvilken som helst politiker,
må man være mer tålmodig.
LOVER TÅLMODIGHET, KOMPROMISS
Og det mener jeg jeg innser nå, mer enn jeg gjorde før.
Det var da han begynte å vokse i jobben
og innse at han ikke ville bli et verktøy for konvensjonelle republikanere
bare basert på berømmelsen.
Han ville styre etter hvem han var og hvem han var med.
Jeg har alltid to sider som slåss.
Det er venstre og høyre Arnold, ikke sant?
De krangler om alt. Politikk, hvordan å takle forskjellige ting og alt.
Sånn er det med meg.
Hvordan overbeviser du folk om at du er på midten?
Med mye jobb.
Mye jobb, og jeg er villig til å jobbe hardt.
Jeg visste hvilken retning jeg ville gå i med administrasjonen min,
og jeg følte jeg kanskje burde få inn nye folk.
GUVERNØR: TEAMET ER FORNYET
En av de første tingene jeg skulle prate om, var valget av ny stabssjef.
Den mest kvalifiserte
var en kvinne som hadde vært administrerende direktør for demokratene.
Hun var abortforkjemper.
Hun var åpent lesbisk, og hun het Kennedy.
Dine republikanske kolleger vil bli opprørt av alt med denne kvinnen.
Og han hadde et glimt i øyet
som jeg senere ville gjenkjenne som glede ved å være opprørsk.
Nettopp.
Gjør det.
Gjør det nå.
Jeg ventet på et fly, og så kommer telefonen fra Zingale,
og jeg begynner å dunke hodet i bordet,
jeg tenker: "Faen, hvorfor ventet du et år med å ringe?"
Jeg vil introdusere min nye stabssjef, Susan Kennedy.
Ikke så mye applaus, takk.
Da jeg begynte å velge demokrater til teamet,
følte de det skyldtes påvirkning fra Kennedy-familien.
Men Susan hadde ingen kobling til Kennedy-familien.
Det var tull.
Jeg var lei av republikanere, hun av demokrater,
så vi var begge i midten.
Jeg spurte: "Hva vil du gjøre? Hvordan vil du huskes som guvernør?"
Han nølte, så sa han: "Jeg vil bygge."
I dag foreslår jeg en strategisk vekstplan for Californias fremtid.
Arnold likte å tenke fremover
og å få på plass noe som kanskje ikke skjer mens du har embetet,
men du bygger noe som krever flere administrasjoner.
Så jeg sier bygg.
'JEG SIER BYGG' BER OM MILLIARDER
Selv om jeg er kjent for å ha veldig lite tålmodighet,
har jeg mye tålmodighet i prosjekter.
Å bygge kroppen
til en perfekt kropp tok årevis, det samme gjelder infrastruktur.
Begge partier stemte
for en transportinfrastrukturpakke til 37 milliarder dollar.
Det var en ekstremt rask helomvending.
Det er fyren som snur båten mot torpedoen.
Han snudde veldig raskt.
Det var republikanere og demokrater sammen.
Det elsker folk.
Det hjalp meg med å vinne gjenvalget,
for jeg trengte ikke drive kampanje. Dette var kampanjen.
Med bare en måned igjen til valgdagen
er Californias guvernør fornøyd med vinnersjansene.
Og jeg vant igjen.
Folket var fornøyd. Alt var i orden igjen. Men sånn er politikken.
For en fantastisk kveld. Jeg elsker oppfølgere.
Jeg elsker… Jeg elsker oppfølgere.
Jeg kan si: "Jeg er republikaner, dette er sånn jeg ville løst problemene."
Men samtidig må jeg si:
"Hva sier demokratene om løsningen, og hvorfor tenker de sånn?
Da jeg stilte til guvernørvalg, husker jeg at Bobby Kennedy Jr…
Han er demokrat og ringer og sier: "Jeg vil hjelpe deg."
"Hvordan?"
"Jeg skal gi deg nummeret til den største miljøeksperten. Terry Tamminen.
Få ham med i teamet og snakk om miljøet."
Som demokrat og ivrig miljøforkjemper
sa mange venner: "Hvordan kan du hjelpe Schwarzenegger?
Han er republikaner."
Jeg sa: "Ja, men vi vil at en republikaner skal si det vi sier,
og jeg tror Arnold er rett mann."
Det er slike ting vi kan oppnå hvis begge partier samarbeider.
Jeg ville gjøre alt jeg kunne for å vedta de strengeste miljølovene i California.
Jeg sa: "Hvorfor skal vi redusere utslipp med 5 %? Det er pisspreik.
Det er puslete tankegang. Hva er galt med deg?
La oss redusere med 25 %.
California har så mye sol. Vi bruker den ikke."
Arnold Schwarzenegger er i San Francisco og kunngjør
en lov for å begrense utslipp av drivhusgass.
Snart skal vi signere lovforslag 32.
Når vi signerer, går vi inn i en dristig ny æra
av miljøvern her i California, som vil endre historiens gang.
Jeg innså at vi var inne på noe veldig stort.
Vi kan være ledere ikke bare i California, men i USA
og i hele verden.
California fører USA fra debatt og tvil til handling.
Så jeg oppfordrer dette organet til å presse sine medlemmer til å handle.
Og da Obama ble valgt til president,
adopterte han Californias regler for eksosutslipp og gjorde dem nasjonale.
Jeg vil applaudere guvernør Schwarzenegger
og hele California-delegasjonen for ekstraordinært lederskap.
De har ledet dette an,
som i så mange andre forsøk på å beskytte miljøet.
Da jeg ble leder for det konservative partiet, påpekte jeg raskt
at det er konservativt å bekymre seg for miljøet.
Det var inspirerende å se noen styre en av verdens viktigste økonomier,
men samtidig si: "De to tingene er ikke motstridende.
Om økonomien skal vokse, må du også ha en langsiktig grønn økonomi."
Alle er enige om nullutslipp, så vi klarer oss bra…
Når du tar et skritt tilbake, er det spennende å se på en slik sak,
studere og lære om den, og se på hvordan du kan hjelpe.
Og en mulighet for meg
til å gjøre noe og ha påvirkning.
Da jeg spilte i filmer, kom barna til studioet og gjorde lekser.
Når de kalte meg til settet,
løp de dit og ventet, og plutselig, pang!
Det var skuddveksling, ting eksploderte. "Det var kjempekult. Jøss."
De ga hverandre high-five. Barna elsket alt sammen.
Så da jeg dro til Sacramento, og barna plutselig besøkte meg der oppe,
sa de: "Pappa.
Jeg hater dette.
Folk er så alvorlige. Hvorfor har alle dress?"
De fikk sjokk og hatet jobben min.
Og i tillegg tilbringer du fire dager i uken i Sacramento,
og barna sa: "Du kom ikke på oppvisningen min på tirsdag.
Hva med basketkampen på onsdag?"
Jeg sa: "Jeg lovet å tjene Californias folk."
"Ja, men du lovet at familien kommer først."
Og så begynte de å gråte.
Maria hjalp ikke, for hun sa: "Bare uttrykk dere, barn.
La pappa vite hva dere føler." Jeg sa: "Tusen takk."
Det var viktig å se at alle barna hadde sine behov.
At kona og hele familien hadde sine behov.
At man må dra på ferie sammen.
At man må kommunisere med barna hver kveld.
At du ikke sitter ovenpå med målene dine,
men at det blir et større mål.
Men det er vanskelig når du hører barna
og kona klage på at du ikke er nok hjemme, når du vet du ikke er hjemme av en grunn.
Over brannens nordlige grense, og…
Da vi hadde branner,
og du la deg, og noen sa det er 580 branner i California nå…
Jeg sto opp klokken 5, og da sa de det var 2012 branner den morgenen.
Og du har ikke nok ressurser.
Det var det vanskeligste i løpet av de årene.
Det er problemer. Jeg mener, det stopper ikke.
I kveld faller Dow idet finansverdenen rystes
av to store investeringsfirmaers skjebne.
Finanssystemet er i krise.
Finansnyhetene blir bare verre.
Av alle delstatene er kanskje California i dårligst økonomisk form.
Guvernøren har foreslått høyere skatter og store utgiftskutt.
Folk er bekymret for at denne delstaten er i trøbbel.
Alle guvernører opplever konjunktur- nedgang. Den som traff Arnold, var global.
Det gikk nedover med ham i meningsmålingene,
som med alle politikere, men han etterlot delstaten sterkere
enn tidligere guvernører i samme situasjon.
Arnold Schwarzenegger var den mest ambisiøse guvernøren
California hadde i siste halvdel av det 20. århundret.
Han forsøkte alle typer politikk.
Jeg tror han fikk til 25 års fremgang på syv.
Det er tre ting man kan trekke frem som høydepunkter.
Når det gjaldt kvinner og minoriteter som dommere,
gjorde han alt han kunne for å finne de beste
og passe på at det var et mangfold, og det fikk de til.
Politisk reform er det som har mest effekt.
Ta distriktene fra politikernes hender
og legg dem i velgernes.
Åpne primærvalgene så partiene ikke har kontrollen.
Det endret permanent hvordan folk velges til embetet i California.
ÅPNE PRIMÆRVALG VIL FORVANDLE POLITIKKEN
En annen forskjell er hvor mye glede han fikk av jobben,
og den "glad kriger"-tilnærmingen hevet staben og delstaten.
Schwarzenegger legemliggjør det jeg tror er essensen av California.
Arnold Schwarzenegger avslutter syv år som guvernør i California i dag.
Og spørsmålet de som følger med på Arnold stiller, er: Hva nå?
SCHWARZENEGGERS FREMTID ER USIKKER
Det var veldig hardt for ekteskapet,
for forholdet til Maria og barna, da jeg var guvernør.
Jeg levde i fornektelse
angående mange eksisterende problemer.
Maria og jeg gikk i terapi en gang i uken,
og i en av timene sa terapeuten:
"Maria vil ta opp noe veldig spesifikt.
Hun vil vite om du er faren til Joseph."
Og…
Jeg… Jeg trodde hjertet mitt stoppet.
Og så fortalte jeg sannheten. "Ja, Maria.
Joseph er sønnen min."
Hun ble selvsagt knust.
Maria Shriver og Arnold Schwarzenegger kunngjorde at de skal separeres
etter 25 års ekteskap.
SEPARASJON ETTER 25 ÅR
Jeg hadde en affære i 96.
I starten visste jeg det ikke.
Jeg begynte bare å få en følelse.
Jo eldre han ble, jo tydeligere ble det for meg.
Og da handlet det om
hvordan jeg skulle skjule det.
Hvordan holder man det hemmelig?
Schwarzenegger og Maria Shriver er separert.
Det går litt tid, og jeg får et tips
om at en av grunnene var det
at Arnold hadde fått barn med en husholderske.
Ikke noe navn, ingenting.
Vi fant ut av det gjennom journalistisk arbeid og ringte guvernørens talsmann.
De bekreftet at historien var sann.
Det menneskelige og snille å gjøre
var å gi ham og Maria tid til å prate med familien.
Jeg måtte gå
til barna og…
Og forklare det for dem.
Tidligere guvernør Arnold Schwarzenegger
innrømmer å ha fått barn med en fra husholdningsstaben
for mer enn ti år siden.
New York Times rapporterer at det er en gutt. Han er nå 14 år.
Baena hadde jobbet der som husholderske i 20 år,
og han skjulte barnet i årevis, både for velgerne og familien.
Hvordan holdt han det skjult så lenge?
HOLDT AFFÆRE-BARN HEMMELIG
Grunnen til at jeg er motvillig til å snakke om det
er bare at hver gang jeg gjør det,
åpner det sårene igjen,
og…
Og jeg synes at…
Jeg har forårsaket familien nok smerte fordi jeg dreit meg ut.
Alle fikk lide på grunn av det. Maria led. Barna led.
Joseph.
Moren hans. Alle.
Jeg må leve med det resten av livet.
Folk vil huske suksessene mine,
og de vil også huske fiaskoene. Det er en stor fiasko.
Det har vært fiaskoer tidligere,
men… i karrieren min, men dette er noe helt annet.
Det er fiasko på et helt nytt nivå.
Jeg så Joseph utvikle seg til et fantastisk menneske
og en fantastisk mann.
Han gjør meg stolt, og jeg er så glad for ham.
Det var galt,
det jeg gjorde,
men jeg vil ikke at Joseph ikke skal føle seg velkommen,
for han er veldig velkommen, og jeg er glad i ham,
og han har vist seg å være en fantastisk ung mann.
Vi sees.
Ha en fin dag.
Jeg er veldig glad for
at i denne triste historien…
At Maria og jeg klarte å oppdra barna godt.
DATTER
Ingenting er viktigere enn ha en god partner ved din side,
og Maria var det, hele veien.
Vi har et flott forhold.
-Søler. -Søler. Nettopp.
Vi er sammen som en familie på alle spesielle dager,
og alle er veldig glade for det.
Men det er ikke som det var
da alle bodde under ett tak, som en familie.
Det er ikke tilfellet mer.
Det handler om sirkelbevegelser.
-Se på dette. -Herregud.
Så kult.
Far sa alltid: "Så lenge du konsentrerer deg om å være nyttig,
i stedet for hvordan du føler deg.
Det har ikke noe å si, det hjelper ikke uansett.
Du kan føle deg dritt eller glad,
verden forandrer seg ikke, så bare fortsett."
Ok.
Det er rutinen. Det samme hver dag. Først slipper jeg ut dyrene.
Ferske kjeks.
Så smeller jeg, lager masse lyd.
Det betyr at de må løpe til tennisbanen og spise gresset.
Nå spiser de gress i 15 minutter. Det er alt de får.
Alle får en begrenset mengde kalorier.
Flinke gutter og jenter.
Jeg leker med dem, vasker dem. Jeg rengjør stallen og skuffer dritt.
I 1,5 time kan jeg ikke tenke på noe annet. Jeg har et oppdrag.
Noen går på seminarer om dette, hvordan å føle seg bedre og sånt,
men jeg sier alltid: "Hold deg opptatt. Vær nyttig."
Ok.
Jeg tror jeg gikk gjennom en fase hvor du blir litt gæren.
Jeg følte:
"Jeg tar ikke av T-skjorten,
for magemusklene er ikke som de var."
Du ser på kroppen din, og plutselig ser du en rynke
under brystmuskelen.
Du ser på den, løfter armen og sier: "Hva?
Lurer på om den kan fjernes kirurgisk."
Det første dramaet opplevde jeg for lenge siden,
da jeg så i speilet. "Du ser jævlig ut. Det er ikke den Arnold jeg kjenner."
Nå ser jeg ikke sånn på det lenger. Nå kjemper jeg bare for å holde meg fast.
Du er 75 år gammel, ser deg i speilet og sier:
"Hva faen?"
La oss se hva annet vi har her.
Dette er Franco Columbu,
også kjent som dr. Franco Columbu, for han var lege og kiropraktor.
Han var bestevennen og treningspartneren min.
Ingen trente mer med meg enn ham.
Jeg møtte ham da jeg var 18 år.
Han var kraftig. Han inspirerte meg til å bli sterkere,
jeg inspirerte ham. Vi var flotte treningspartnere.
Franco var også mester, men siden han var lav,
ble han ikke like kjent.
Det er alltid den høye fyren som vinner til sist.
Så jeg ville ikke at han skulle bli etterlatt.
Så da jeg begynte med film igjen, fikk jeg ham med i så mange filmer som mulig.
Vi pleide å bo sammen.
Vi laget vin sammen. Jeg hjalp ham med å bygge huset hans.
Det har vært det fineste, næreste forholdet jeg har hatt med en fyr.
KROPPSBYGGER OG SCHWARZENEGGER-VENN ER DØD
Etter at han døde,
går det ikke en dag
hvor jeg ikke går inn i stuen og ser over sjakkbrettet.
Der tilbrakte Franco og jeg mye tid.
Jeg savner ham veldig. Han var en fantastisk mann
og et godt menneske.
Jeg håper at alle har en sånn venn,
for hvis ikke går du glipp av mye. Det er alt jeg kan si.
Det er en tilpasning å se så mange venner dø.
Når jeg tenker på Gerstl, når jeg tenker på Wag Bennett, Reg Park.
Når jeg tenker på Joe Weider, og i år, Bob Rafelson,
Ivan Reitman.
Det er mennesker jeg står i gjeld til.
Når noen sier: "Arnold, du er det perfekte eksempelet.
Den selvgjorte mannen."
Og jeg sier: "Det eneste som er 'selv',
er motivasjonen, visualiseringen og de tingene."
Det var så mange folk som hjalp meg.
Du kan kalle meg Arnie. Du kan kalle meg Schnitzel eller Kraut,
men ikke kall meg selvgjort, for det er jeg ikke.
Jeg drømte at jeg ville bli Mr. Universe, at jeg ville bli skuespiller og alt det,
men jeg hadde ikke trodd at det ville bli til et museum.
Aldri.
Den dagen vennene mine kom hit
og satt rundt Stammtisch, så de veldig glade ut.
Alle har sin egen definisjon av suksess.
Folks ambisjoner er bare å ha familie og tjene normale summer,
og å se barna og barnebarna sine, så er de fornøyde.
Jeg var mer eventyrlysten og sulten på grunn av behovene mine,
men til syvende og sist har vi samme verdier og ønsker det samme.
Det er som om kampen er over. Vi er de siste dinosaurene.
Vi er de eldste statsmennene, kan du si.
Men Arnold har utviklet en ugjennomtrengelig, overdrevet figur.
Et med armene ut.
Jeg tror ikke det vil stoppe.
Arnold er Mr. Universe.
Han er en av de få og eneste
som har lyktes i tre helt forskjellige sfærer.
Men han vendte aldri kroppsbygging ryggen.
Han brydde seg alltid om sporten.
Derfor avholdt han Arnold Classic.
Og han sluttet ikke å spille i filmer.
Han ser gammel ut. Har ikke sett en gammel Terminator før.
Hørselskretsene mine er ikke forringet.
Jeg er gammel, ikke foreldet.
Arnold var ikke opplært til å tenke slik, men jeg ser ikke at noe vil bremse ham.
Han elsker livet.
Han elsker folk og å få ting gjort, og så lenge han puster, vil han fortsette.
Dere hjelper After-School All-Stars med hvert bud.
Han har en stor merkevare og en stor fanskare.
Han prøver å gi tilbake.
Jeg er tilbake.
Folk må legge press på de innvalgte lederne.
Han er en eldre statsmann nå og en statsmann med global betydning.
SCHWARZENEGGERS KLIMAINITIATIV
Verden trenger ham.
Du må ignorere tvilerne, for alt og hva som helst er mulig.
Jeg har tatt vaksinen, og jeg anbefaler den til alle.
Bli med meg om du vil leve.
Jeg sier til meg selv: "Arnold, vil du forandre ting?
Dette er øyeblikket ditt. Nå har du sjansen."
Jeg har en stor plattform, så jeg må bruke påvirkningskraften
på en god måte.
Jeg sender denne meldingen i ulike kanaler for å nå mine kjære russiske venner
og de russiske soldatene i Ukraina.
Jeg prater til dere i dag,
for det foregår ting i verden som holdes skjult for dere.
Mye av det jeg prater om, har jeg selv sett.
For eksempel de knuste mennene i Østerrike etter andre verdenskrig, da jeg ble født.
Jeg så dem drikke seg fulle, jeg så dem ha det vondt.
Ikke bare fordi de tapte krigen, men fordi de falt
for en fæl taperideologi.
De ble løyet til og lurt inn på en vei som ledet til lidelse.
Så når jeg ser noe lignende skje i dag,
når jeg ser folk marsjere med naziflagg og sånt,
tenker jeg: "Det er noen som lyver om at det er rett vei å gå."
Jeg visste hva det førte til. Det førte til andre verdenskrig,
og det førte til grusomheter.
Mer enn seks millioner jøder ble drept.
Uskyldige ble torturert og drept, bare fordi disse menneskene ble løyet til.
Jeg snakker med samme oppriktige bekymring om
da det var et forsøk på opprør den 6. januar i fjor.
Slike øyeblikk er så feil, og da må vi si fra.
Jeg ber dere hjelpe meg med å spre sannheten.
Jeg forstår ikke ideen om å se på noen som en fiende,
for jeg kan møte hvem som helst
og prøve å finne ut hvordan vi kan samarbeide.
Alle vil bli elsket,
og derfor bør vi gi kjærlighet til folk.
I løpet av årene har jeg tenkt mer og mer på…
…at jeg har hatt et så nært perfekt liv som det går an å ha.
Men man føler det er for kort.
Jeg håper at når jeg er borte, sier folk at jeg utgjorde en forskjell.
Vel, la oss jobbe videre.
Tekst: Ida Aalborg